Temeljem članka 17. stavak 1. podstavak 1. Zakona o sustavu civilne zaštite („Narodne novine“, broj 82/15 i 118/18), i članka 32. stavka 1. postavka 31. Statuta Grada Staroga Grada („Službeni glasnik Grada Starog Grada“, broj: 12/09, 3/10, 4/13 i 5/13) *Gradsko vijeće Grada Staroga* *Grada*, na XXXI. sjednici održanoj dana 18. prosinca 2019. godine, d o n o s i

**P L A N R A Z V O J A**

**sustava civilne zaštite Grada Staroga Grada za 2020. godinu**

Na temelju Analize stanja sustava civilne zaštite na području Grada Staroga Grada za 2019. godinu, a sukladno razmjeru opasnosti, prijetnji i posljedicama većih nesreća i katastrofa, utvrđenih Procjenom ugroženosti ljudi, okoliša, materijalnih i kulturnih dobara i okoliša, s ciljem zaštite i spašavanja ljudi, materijalnih dobara te okoliša kao i ravnomjernog razvoja svih nositelja sustava civilne zaštite (vatrogasnih postrojbi i zapovjedništava, stožera zaštite i spašavanja, udruga građana od značaja za zaštitu i spašavanje) donosi se Plan razvoja sustava civilne zaštite na području Grada Staroga Grada za 2020. godinu.

Plan razvoja sustava civilne zaštite na području Grada Staroga Grada za 2020. godinu donosi se u skladu sa financijskim sredstvima Proračuna Grada koja će se odvojiti za subjekte u sustavu civilne zaštite.

Plan razvoja sustava civilne zaštite odnosi se na sljedeće:

1. **CIVILNA ZAŠTITA**

Potrebno je nastaviti opremanje postrojbi civilne zaštite osobnom i skupnom opremom u skladu sa raspoloživim sredstvima predviđenim Proračunom, a prema planu opremanja.

1. **VATROGASTVO**

Dobrovoljno vatrogasno društvo Stari Grad kao okosnica ukupnog sustava zaštite i spašavanja na području Grada i u 2020. godini treba biti najznačajniji operativni kapacitet sustava zaštite i spašavanja – u spremnosti 24 sata dnevno.

Potrebno je izvršiti opremanje, osposobljavanje i usavršavanje prema planu zaštite od požara. Potrebno je nastaviti s daljnjim razvojem DVD Stari Grad sukladno njihovim vlastitim programima i razvojnim projektima, te kontinuirano provoditi njihovo osposobljavanje.

1. **UDRUGE GRAĐANA OD ZNAČAJA ZA ZAŠTITU I SPAŠAVANJE**

Potrebno je u Proračunu Grada Staroga Grada za 2020. godinu osigurati sredstva za financiranje programskih aktivnosti udruga građana od značaja za zaštitu i spašavanje, ali i za nabavku opreme koja će se moći, uz već postojeću, koristiti i u slučaju izvanrednih situacija.

1. **PRAVNE OSOBE KOJE ĆE PORADI NEKOG INTERESA ZAŠTITE I SPAŠAVANJA STANOVNIŠTVA, MATERIJALNIH I KULTURNIH DOBARA GRADA STAROG GRADA DOBITI ZADAĆE**

Sa pravnim osobama koje će poradi nekog interesa zaštite i spašavanja stanovništva, materijalnih i kulturnih dobara Grada Starog Grada dobiti zadaće potrebno je održati sastanak na kojem će se razmotriti zadaće pravnih osoba u sustavu civilne zaštite.

U narednom razdoblju definirati snage, raspoloživa materijalno tehnička sredstva i potrebe (za dodatnom opremom, usavršavanjem, o bukom, vježbama i sl.) u cilju jačanja jedinstvenog sustava zaštite i spašavanja.

1. **EDUKACIJA STANOVNIŠTVA**

Zadatak je da se edukacijom podigne razine svijesti građana kao sudionika sustava civilne zaštite, te iz tog razloga potrebno kontinuirano vršiti:

* upoznavanje građana sa sadržajem Planova zaštite putem javnih rasprava u mjesnim odborima te putem web stranice Grada,
* izrada potrebnih naputaka (letaka) o postupanju stanovništva u slučaju velikih nesreća i katastrofa naročito za moguće nesreće i katastrofe izazvane poplavama, potresima i opasnim tvarima .

Dan Civilne zaštite, Dan vatrogastva, Mjesec zaštite od požara, Međunarodni dan Crvenog križa, Dan broja 112, Dan planeta zemlje, Dan voda i drugi datumi moraju biti u funkciji edukacije stanovništva.

1. **FINANCIRANJE SUSTAVA ZAŠTITE I SPAŠAVANJA**

Prema Zakonu o civilnoj zaštiti izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga. Stoga će u Proračunu Grada Starog Grada za 2020. godinu, u skladu s ostalim posebnim propisima, planiraju slijedeće stavke:

|  |  |
| --- | --- |
| Dobrovoljno vatrogasno društvo Stari Grad | 2020. godina – 516.000,00 kn |
| HCK – Gradsko društvo CK Hvar  | 2020. godina – 53.000,00 kn |
| HGSS – Hrvatska gorska služba spašavanja | 2020. godina – 30.000,00 kn |
| Civilna zaštita  | 2020. godina – 60.000,00 kn |
| 2021. godina – 60.000,00 kn |
| 2022. godina – 60.000,00 kn |
| MUP RH – Sufinanciranje sezonskih policajaca | 2020. godina - 42.000,00 kn |
| **Ukupno za 2020. godinu**  |  **701.000,00 kn** |

 

 REPUBLIKA HRVATSKA

 SPLITSKO-DALMATINSKA ŽUPANIJA

 

 GRAD STARI GRAD

  ***G r a d s k o v i j e ć e***

KLASA: 810-01/19-01/8 PREDSJEDNIK

URBROJ: 2128/03-19-2 GRADSKOG VIJEĆA

Stari Grad, 18. prosinca 2019. godine *Toni Lučić Lavčević, dr.med.*